ช่างภาพวีไอพี
ถึงจะสวมหมวกเป็นประธานสมาคมธุรกิจเช่าซื้อไทย แต่งานประจำของคุณพี่ อนุชาติ ดีประเสริฐ ผู้อำนวยการอาวุโส ธนาคารธนชาต ที่ดูแลงานด้านเช่าซื้อและลูกค้ารายย่อย ก็เยอะไม่ใช่น้อย
1 ส.ค. 2558

ถึงจะสวมหมวกเป็นประธานสมาคมธุรกิจเช่าซื้อไทย แต่งานประจำของคุณพี่ อนุชาติ ดีประเสริฐ ผู้อำนวยการอาวุโส ธนาคารธนชาต ที่ดูแลงานด้านเช่าซื้อและลูกค้ารายย่อย ก็เยอะไม่ใช่น้อย
ถ้าเป็นงานหลวงแล้วคุณพี่ให้ข้อมูล และพูดจาฉะฉานเสียดังฟังชัด ตรงไปตรงมา แต่ถ้าเป็นงานของธนาคารแล้วคุณพี่เขาอ้อมแอ้ม ถามคำตอบคำ ด้วยเหตุผลทั้งหมดทั้งมวลที่ว่า ต้องปฏิบัติตามระเบียบแบงก์ งานแบงก์ต้องให้ป๋าสมเจตน์ หมู่ศิริเลิศ ซีอีโอแบงก์ธนชาต เป็นผู้เปิดปากเล่าขานแต่เพียงผู้เดียว เพื่อความเป็นยูนิตี้ขององค์กร
แม้จะพูดน้อย แต่ต้องทำงานให้หนัก โดยเฉพาะการดูแลลูกค้านี่อย่าให้ขาด ล่าสุดแอบเห็นคุณพี่อนุชาติ นั่งๆ ยืนๆ ถ่ายภาพให้ลูกค้าผู้มีอุปการคุณหน้าบูธแบงก์ เพราะธนาคารเชิญลูกค้ามาชมการแสดงระดับโลก เซิร์ค ดู โซเลย์ Quidam Live in Bangkok 2015 ที่ธนชาตสนับสนุน
ถึงจะเป็นวันหยุดยาวแต่ผู้บริหารแบงก์ธนชาต ก็ต้องมาต้อนรับลูกค้า เพราะการแสดงชุดนี้หาบัตรยากเย็น ลูกค้าที่ได้มาชมต่างพากันชื่นชอบ แถมมีผู้บริหารถ่ายภาพให้ด้วย
สุโค่ย หนักมาก ฮ่า ฮ่า